GlasMagasinet

mini|Christiania Glasmagasin på Stortorvet i Oslo, med reklame for «Hadelandskrystall» på taket.
mini|Stortorvet i 1865 med Simonsen på Torvet i nummer 9, Christiania Glasmagasin i nummer 10 og Elephant-Apotheket i nummer 11 (fra 1879).
Glasmagasinet (opprinnelig Christiania Glasmagasin) er et kjøpesenter som ligger i Stortorvet 9-11 i Oslo. Det er et av Oslos mest kjente landemerker. Christiania Glasmagasin ble startet som en glasstøysforretning ved Jernbanetorget i 1739, og ble etter hvert Oslos ledende glassvareutsalg. I 1862 måtte butikken flytte på grunn av utbygging av Østbanestasjonen. Den flyttet da inn i det nedlagte hovedposthuset i Stortorvet 10 og ble Norges første varemagasin. Med tiden tok det gradvis over nabotomtene, og fra 1990 har det fylt hele kvartalet mellom Torggata, Møllergata, Linaaes gate og Stortorvet. På 1980- og 90-tallet ble magasinet gradvis konvertert til et kjøpesenter. Glassvareutsalget ble skilt ut som egen virksomhet under det opprinnelige navnet, og ble etterhvert en landsomfattende kjede med kjøkkenutstyrsforretninger. Kjøpesenteret ble omdøpt til kun "Glasmagasinet", navnet det alltid hadde hatt på folkemunne. Butikkjeden Christiania Glasmagasin hadde fortsatt en avdeling sentralt plassert i senteret frem til 2010-tallet. Da den ble lagt ned var det slutten på nærmere 270 år med glassvareutsalg.

 Historie 
Christiania Glasmagasin flyttet til Stortorvet i 1862.Knut Are Tvedt side 123 Opprinnelig lå det på Jernbanetorget og flyttet til nåværende plass på grunn av utbyggingen av området rundt jernbanen ved Østbanen.GlasMagasinet - historie 

Hele rekken utgjør Stortorvet 9, 10 og 11. Da Christiania Glasmagasin flyttet hit var det til den midterste bygningen, nummer 10.Knut Are Tvedt side 123

Nummer 9, som ligger på hjørnet mot Møllergata, besto dengang av et lite hus kalt Simonsen på Torvet.Simonsen på Torvet, Stortorvet 9 Geir Tandberg Steigan / ArtemisiaDet er huset man kan se på bildet fra 1865. Huset var en kombinert bolig-og forretningsgård hvor Peter Simonsen hadde kolonial frem til 1897. Etter hans tid ble bygget revet og gårdeieren fikk ført opp dagens bygning ved arkitekt Ove Ekman i 1898-99 og forretningen Simonsen på Torvet besto her til 1935. Gården ble deretter innlemmet i Glasmagasinet.

Bygningen hvor Christiania Glasmagasin flyttet inn i 1862, nummer 10, hadde tidligere vært postkontor. Gården var fra 1778 og hadde vært postkontoret i byen fra 1833.De første årene var magasinet leietakere, men kjøpte gården noen år senere og endret da på fasaden. Bygget ble revet og i 1899 ble dagens bygning reist ved arkitekt Harald Olsen.Harald Olsen (1851-1910) Geir Tandberg Steigan / Artemisia

Den siste bygningen i rekken, hjørnegården mot Torggata, var nummer 11 og her lå Elephant-Apotheket.Knut Are Tvedt side 151 Apoteket lå på Stortorget fra 1879 til bygningen ble revet i 1972. Året etter startet oppføringen av den nyeste delen av GlasMagasinet under ledelse av arkitekt Frithjof Stoud Platou.F.S. Platou fra Norsk biografisk leksikon Bygget ble ferdigstilt i 1974. Det er endret ved en påbygging mot Linaaes gate i 1990 og arkitekten bak dette var Jan Digerud.Jan Digerud fra Norsk biografisk leksikon

Senteret eies (pr. 2025) av KLP Eiendom. 

 Referanser 

 Litteratur 
 Knut Are Tvedt (red): Oslo byleksikon, Kunnskapsforlaget 2010, ISBN 978-82-573-1760-7

 Eksterne lenker 

 GlasMagasinet


Kategori:Kjøpesentre i Oslo
Kategori:Etableringer i 1739
Kategori:Kulturminner i bydel St. Hanshaugen